ขับรถกลับมาจากทางไกล หาอาหารคลายหิวใจกลางจุดพักรถ เห็นติ่มซำเข่งใหญ่ดูน่ารับประทาน เลยเข้าเลยครับ

เห็นราคาแอบงง ติ่มซำราคาดุมาก แทบจะไม่มีอะไรต่ำกว่าร้อยเลยในเมนู

บริกรแนะนำเป็ดสไตล์เสฉวน จัดไปครับ
ตามด้วยเซี่ยงไฮ้เสี่ยวหลงเปามาอีกหนึ่ง

เป็ดและเสี่ยวหลงเปาลอยจากครัวมาที่โต๊ะอย่างรวดเร็ว 

เสี่ยวหลงเปารสชาติโอเค ไม่ได้โดดเด่นอะไร ถือว่าพอรับได้กับราคา เพราะลูกใหญ่ดี 

แต่เป็ดเสฉวนนี้ รสชาติน้ำราดโอเคนะ แต่เป็ดจืดและเหนียวมาก chewy สุดขีด  สงสัยมันไปสักยันต์หนังเหนียวมาก่อนลงหม้อมั้งครับ ส้อมยังแทบจิ้มไม่เข้า แถมติดกระดูกมาเต็มๆ  เสียเกินครึ่งจาน portion ไม่ใหญ่ เทียบกับราคา 250 บาท จานนี้ติดลบอย่างหนักครับ 

บริการพอใช้ได้ บรรยากาศร้านน่านั่งดี แต่อาหารแย่มาก อาจจะเป็นผมที่แจ็คพอตก็ได้ สั่งเจอของไม่อร่อยพอดี แต่คงไม่ลองละครับ เสียความรู้สึกอย่างรุนแรง

...
บริการ 4 
บรรยากาศ  4
ความรวดเร็ว 3
อาหาร 1 
ความคุ้มค่า -1

สรุป  2 ละกันโดยประมาณ ...




